עונת השיא של רוסי ושל קבוצתו הייתה &lt;a href="%D7%A2%D7%95%D7%A0%D7%AA%201993/1994%20%D7%91%D7%A1%D7%A8%D7%99%D7%99%D7%94%20%D7%90%27"&gt;עונת 1993/1994&lt;/a&gt;. מילאן זכתה באליפות שלישית ברציפות תוך שהיא סופגת 15 שערים בלבד. רוסי, שרשם 31 הופעות ליגה באותה העונה, קבע שיא ליגה חדש בדקות רצופות ללא ספיגה. ברצף, שכלל 11 משחקים בין ה-12 בדצמבר 1993 ל-27 בפברואר 1994, שמר רוסי על רשת נקייה במשך 929 דקות רצופות, עד שספג בבעיטה ממרחק של חלוץ פוג'ה, איגור קוליבנוב. בכך, עקף ב-26 דקות את שיאו של דינו זוף, מגדולי שוערי איטליה, שקבע את השיא הקודם ב&lt;a href="%D7%A2%D7%95%D7%A0%D7%AA%201972/1973%20%D7%91%D7%A1%D7%A8%D7%99%D7%99%D7%94%20%D7%90%27"&gt;עונת 1972/1973&lt;/a&gt;. שיאו של רוסי נשמר במשך 22 שנים, עד שג'אנלואיג'י בופון שיפר את שיאו של רוסי ב-45 דקות, ב-20 במרץ 2016. עוד באותה העונה, רשם רוסי 13 הופעות בליגת האלופות, בהם הופעה שנייה ברציפות במשחק הגמר. הפעם שמר רוסי על שער נקי בניצחון קבוצתו 0–4 על ברצלונה. עונה לאחר מכן שוב העפיל עם מילאן לגמר ליגת האלופות ופתח פעם שלישית ברציפות בשער מילאן בגמר, אך קבוצתו נוצחה 0–1 על ידי אייאקס.